ત્યાર બાદ મુકુંદભાઈ તથા કાંતાબેને જમીનનો એક ભાગ ભાઈલાલભાઈને તથા બીજો ભાગ દીપકકુમારને અને ત્યાર બાદ ધર્મિષ્ઠાબેન ચુનીલાલને વેચાણ આપવા સંબંધે બે જુદા જુદા વેચાણ દસ્તાવેજ તેઓની તરફેણમાં કરી આપેલો, પરંતુ આ બંને વેચાણ દસ્તાવેજો ઉપર કાયદા મુજબ જરૂરી પૂરેપૂરી સ્ટેમ્પ ડયૂટી વપરાયેલ ન હોવાથી ખૂટતી સ્ટેમ્પ ડયૂટી અનુસંધાને તેવા દસ્તાવેજો સબ-રજિસ્ટ્રારની ઓફિસમાં પેન્ડિંગ પડી રહેલા અને તેને જે તે સમયે ખરીદનાર છોડાવી શકેલા નહીં અને તેને કારણે તેવા દસ્તાવેજોની નોંધ કોઈ પણ રેકર્ડમાં દાખલ કરવામાં આવેલ નહીં, પરંતુ આ જમીનના નવા ખરીદનાર યાને ભાઈલાલભાઈ (અરજદાર) વિગેરેનાઓએ સદરહુ જમીન ઉપર રહેણાંકના મકાન બાંધવાની જરૂરિયાત ઉપસ્થિત થયેલી, પરંતુ તેઓના વેચાણ દસ્તાવેજો સબ-રજિસ્ટ્રાર ઓફિસ સમક્ષ પેન્ડિંગ હોવાથી અને અરજદારોના નામો રેવન્યૂ રેકર્ડમાં દાખલ થયેલ ન હોવાથી અરજદારો બિનખેતીની પરવાનગી માગતી અરજી કરી શકેલા નહીં અને તેઓ વતી આ જમીનના રેવન્યૂ રેકર્ડમાં ચાલતા નામો યાને મુકુંદભાઈ તથા કાંતાબહેનનાઓએ સને ૧૯૮૯માં બિનખેતીની પરવાનગી માગતી અરજી કરેલી.